З прывітальным словам да прысутных звярнуўся намеснік Начальніка Беларускай чыгункі Валерый Уладзіміравіч Страмук. Ён адзначыў, што ўзнагароджанне пераможцаў праходзіць напярэдадні Дня нараджэння Беларускай чыгункі. 27 снежня спаўняецца 152 гады з моманту адкрыцця пастаянных чыгуначных зносін па тэрыторыі Беларусі. Валерый Уладзіміравіч выказаў словы ўдзячнасці ў адрас журналістаў, дзякуючы якім жыхары нашай краіны маглі пазнаваць з друкаваных старонак, тэлевізійных экранаў, эфіраў радыё, што адбываецца на беларускай магістралі, пра нашых людзей, пра нашыя традыцыi і дынастыі, аб нашых праектах і новых паслугах. Таксама звярнуў асаблівую ўвагу, што конкурс дапамог чыгуначнікам беларускай магістралі бліжэй пазнаёміцца і выявіць перспектыўных журналістаў, якія любяць чыгунку, якія пішуць на тэму чыгуначнага транспарту.